CELEX: 22007D0572
Language: sl
Date: 2007-07-26 00:00:00
Title: 2007/572/ES: Sklep št. 2/2007 Skupnega odbora ES-Švica z dne 26. julija 2007 o popravku švicarske domače referenčne cene polnomastnega mleka v prahu

23.8.2007   
            
            
               SL
            
            
               Uradni list Evropske unije
            
            
               L 218/14
            
         
      SKLEP št. 2/2007 SKUPNEGA ODBORA ES-ŠVICA
   
   z dne 26. julija 2007
   o popravku švicarske domače referenčne cene polnomastnega mleka v prahu
   (2007/572/ES)
   SKUPNI ODBOR JE –
   ob upoštevanju Sporazuma med Evropsko gospodarsko skupnostjo na eni strani in Švicarsko konfederacijo na drugi, ki je bil podpisan v Bruslju dne 22. julija 1972, v nadaljnjem besedilu „Sporazum“, kakor je bil spremenjen s Sporazumom med Evropsko skupnostjo in Švicarsko konfederacijo o spremembah Sporazuma glede določb, ki se uporabljajo za predelane kmetijske proizvode, podpisan v Luxembourgu dne 26. oktobra 2004, in njegovega Protokola št. 2 ter zlasti člena 7 Protokola,
   ker za izvajanje Protokola št. 2 Sporazuma notranje referenčne cene za pogodbenice določi Skupni odbor,
   ker je treba dejansko švicarsko domačo referenčno ceno polnomastnega mleka v prahu popraviti –
   SKLENIL:
   Člen 1
   Švicarska domača referenčna cena polnomastnega mleka v prahu, določena v višini 653,33 CHF za 100 kg neto v tabeli III Sklepa št. 1/2007 Skupnega odbora ES-Švica (1), se nadomesti z referenčno ceno v višini 586,90 CHF za 100 kg neto.
   Razlika v tabeli III med švicarsko referenčno ceno in referenčno ceno ES je ustrezno prilagojena na 232,60 CHF za 100 kg neto.
   Osnovni znesek, uporabljen od začetka veljave, ki je določen v višini 269,00 CHF za 100 kg neto v tabeli IV, se nadomesti z zneskom v višini 209,00 CHF za 100 kg neto.
   Osnovni znesek, ki se je začel uporabljati tri leta po začetku veljave, določen v višini 254,00 CHF za 100 kg neto v tabeli IV, se nadomesti z zneskom v višini 198,00 CHF za 100 kg neto.
   Člen 2
   Ta sklep začne veljati na dan sprejetja.
   Pravni učinek ima od 1. februarja 2007.
   
      V Bruslju, 26. julija 2007
      
         
            Za Skupni odbor
         
         
            Predsednik
         
         Alan SEATTER
         
      
   
   
      (1)  UL L 35, 8.2.2007, str. 29.